蘇州寒食日送人歸覲
作者：李頻
朝代：唐

paragraphs: 江聲寒食下，花木慘離魂。
幾宿投山寺，孤帆過海門。
篷聲潑火雨，柳色禁煙村。
定看堂高後，斑衣滅淚痕。
（見《擇是居叢書》影宋紹定二年刊本宋范成大《吳郡志》卷四九）（按：《全唐詩》卷五八九錄此詩，有缺字，今重錄。
另同卷《即席送許□之曹南省兄》，據《吳郡志》同卷，所缺一字爲「製」字，詩不重錄。
）。